Viešojo saugumo tarnyba

Viešojo saugumo tarnyba – nuolatinės specialiosios parengties Lietuvos vidaus tarnybos įstaiga, skirta užtikrinti viešąją tvarką ypatingais atvejais ir saugoti svarbius objektus, o kilus karui – ginti šalį.https://vstarnyba.lrv.lt/lt/administracine-informacija/nuostatai 

 Uždaviniai 
 Slopina riaušes, masinius neramumus, grupinius veiksmus, kuriais pažeidžiama viešoji tvarka ar priešinamasi teisėsaugos pareigūnams, riaušes laisvės atėmimo vietų įstaigoje ar grupinius pasipriešinimus laisvės atėmimo vietų įstaigos administracijai, taip pat kitokius tyčinius veiksmus, šiurkščiai pažeidžiančius laisvės atėmimo vietų įstaigos vidaus tvarką, išlaisvina įkaitus;
 Ypatingųjų ir ekstremaliųjų situacijų atvejais užkerta kelią veiksmams, keliantiems pavojų žmonių gyvybei ar sveikatai, turtui, gamtai arba šiurkščiai pažeidžiantiems viešąją tvarką ar laisvės atėmimo vietų įstaigos vidaus tvarką;
 Vidaus reikalų ministro nustatyta tvarka konvojuoja suimtuosius ir nuteistuosius į laisvės atėmimo vietų įstaigą, iš vieno laisvės atėmimo vietų įstaigos padalinio į kitą;
 Vidaus reikalų ministro nustatyta tvarka konvojuoja sulaikytuosius, suimtuosius ir nuteistuosius iš laisvės atėmimo vietų įstaigos į Lietuvos Aukščiausiąjį Teismą, Apeliacinį, apygardos teismus, Lietuvos vyriausiąjį administracinį ir apygardos administracinius teismus, o ypatingo konvojaus atvejais (kai konvojuojami nuteistieji, kuriems įsiteisėjęs teismo nuosprendis dėl laisvės atėmimo iki gyvos galvos, taip pat kitais įstatymų nustatytais atvejais) – ir į miestų ir rajonų apylinkės teismus ir atgal į laisvės atėmimo vietų įstaigą, saugo juos per teismo posėdžius;
 Vidaus reikalų ministro nustatyta tvarka konvojuoja sulaikytuosius, suimtuosius ir nuteistuosius jų ekstradicijos atvejais, juos deportuojant, perduodant Tarptautiniam baudžiamajam teismui, perduodant pagal Europos arešto orderį, taip pat nuteistuosius perduodant toliau atlikti bausmės;
 Teisės aktų nustatyta tvarka dalyvauja ieškant iš laisvės atėmimo vietų įstaigos pabėgusių ar konvojavimo metu pabėgusių asmenų ir juos sulaiko;
 Saugo svarbius valstybės objektus pagal Vyriausybės patvirtintą sąrašą;
 Vidaus reikalų centrinių įstaigų vadovų prašymu padeda atlikti vidaus reikalų statutinėms įstaigoms pavestas funkcijas. Tarnybos pareigūnų pasitelkimo tvarką ir konkrečias užduotis nustato vidaus reikalų ministras;
 Ginkluotųjų pajėgų sudėtyje gina valstybę karo metu;
 Padeda likviduoti ekstremaliąsias situacijas ir jų padarinius;
 Dalyvauja Jungtinių Tautų, kitų tarptautinių organizacijų, Europos Sąjungos, užsienio valstybių operacijose ir misijose Lietuvos Respublikos Vyriausybės nustatyta tvarka;
 Bendradarbiauja su Lietuvos Respublikos ir užsienio valstybių teisėsaugos ir kitomis institucijomis ir įstaigomis, tarptautinėmis organizacijomis Tarnybos kompetencijos klausimais;
 Įgyvendina kitas įstatymų nustatytas funkcijas.

 Istorija 

 Ištakos 

 Vidaus tarnybos pulkai 
1990 m. atkūrus Lietuvos nepriklausomybę ir prireikus užtikrinti nuteistųjų įkalinimo įstaigose apsaugą, jų konvojavimą, nuteistųjų riaušių malšinimą, pabėgusiųjų paiešką, nuspręsta sukurti vidaus tarnybos dalinius. 1991 m. spalio 18 d. įsteigtas VRM Vidaus tarnybos 1-asis pulkas, jo vadu tapo vidaus tarnybos pulkininkas Sergejus Madalovas.

1991 m. gruodžio 24 d., pradėjus išvesti iš Lietuvos sovietinę armiją, Lietuvos įkalinimo įstaigų apsaugos, suimtųjų ir nuteistųjų konvojavimo, viešosios tvarkos užtikrinimo masinių renginių metu funkcijas perėmė Vidaus tarnybos 1-ojo pulko kariai.

Siekiant geriau paskirstyti šalyje skubaus reagavimo pajėgas, taupiau leisti pinigus ryšiui ir transportui, 1992 m. Vidaus tarnybos 1-ojo pulko 2-asis batalionas buvo pertvarkytas į Vidaus tarnybos 2-ąjį pulką.  1997–2000 m. Vidaus tarnybos 2-asis pulkas saugojo Užsieniečių registracijos centrą.

2001 m. Vidaus tarnybos pulkų kalėjimų apsaugos tarnyba perduota Kalėjimų departamentui.

2002–2006 m. 2-asis pulkas saugojo Turniškėse įkurtas prezidento, premjero bei užsienio diplomatinių atstovybių rezidencijas, 2006 m. jų apsauga perduota VAD.http://www.delfi.lt/news/daily/lithuania/vidaus-tarnybos-pulkai-pasitrauks-is-turniskiu.d?id=9103842

 Viešojo saugumo pulkai 
2003 m. Vidaus tarnybos pulkai pradėti pertvarkyti į Viešojo saugumo tarnybą. Atsisakyta šauktinių, t. y. tarnauti liko tik profesionalūs pareigūnai.

2006–2007 m. pulkai ėmė saugoti Vilniaus oro uostą (apsaugą perėmė iš KASP Didžiosios Kovos apygardos 8-osios rinktinės strateginių objektų apsaugos būriohttp://www.kam.lt/lt/naujienos_874/archyvas_930/ziniu_archyvas_2005_metai/ziniu_archyvas_2005_-_12/savanoriu_pajegu_kariai_vilniaus_oro_uosto_apsauga_perduoda_vidaus_tarnybos_2-ajam_pulkui.html?pbck=0 ) ir Kauno oro uostą.

 Viešojo saugumo tarnyba 
miniatiūra|Tarnybos pareigūnas dalyvauja operacijoje Afganistane. 2011 m.miniatiūra|Tarnybos IAG Guardian šarvuotis 
2007 m. Vidaus tarnybos 1-asis ir 2-asis pulkai sujungti į Viešojo saugumo tarnybą. Joje pulkai pertvarkyti į dalinius, tarnybos būstinė įkurta Kaune.http://www.vstarnyba.lt/index.php?option=com_content&view=article&id=31&Itemid=32&lang=lt 

2008 m. Vilniaus dalinys ėmė saugoti LR SAM vaistų sandėlį, Kauno dalinys – Kauno geležinkelio tunelį. 2009 m. iš KASP Dariaus ir Girėno apygardos 2-osios rinktinės Apsaugos kuopos perimta Lyduvėnų tilto, Kauno geležinkelio tilto ir Lietuvos naftos produktų agentūros Subačiaus kuro bazės apsauga.http://www.vstarnyba.lt/ataskaitos/2014/viesojo-saugumo-tarnybos-prie-vidaus-reikalu-ministerijos-2014-metu-veiklos-ataskaita.pdf http://kariuomene.kam.lt/lt/kariuomenes_struktura/savanoriu_pajegos_368/padaliniai_371/kasp_dariaus_ir_gireno_apygardos_2-oji_rinktine_kaunas/istorija_2631.html 

2014 m. lapkritį VST pradėjo saugoti Klaipėdos dujų terminalą, tam sukurta Klaipėdos rinktinėhttp://www.vstarnyba.lt/index.php?option=com_content&view=article&id=416:steigiamas-viesojo-saugumo-tarnybos-padalinys-klaipedoje&catid=4:naujausios-naujienos&Itemid=84&lang=lt 

2016 m. VST pertvarkyta, būstinė perkelta į Vilnių. Tais pačiais metais VST perėmė Kauno hidroelektrinės, Kruonio hidroakumuliacinės elektrinės iš privačių saugos bendrovių, o URM pastato apsaugą – iš policijos. Lyduvėnų tilto, Kauno geležinkelio tilto bei LR SAM Ekstremalių sveikatai situacijų centro Farmacinės veiklos ir medicinos rezervo saugojimo poskyrio (Nemenčinėje) apsauga perduota UAB „Gelsauga“ ir privačioms saugos bendrovėms.http://www.vstarnyba.lt/keiciasi-viesojo-saugumo-tarnybos-saugomi-objektai/#prettyPhoto 

2018 m. iš VSAT Pakrančių apsaugos pasienio rinktinės perimta Palangos oro uosto, o 2019 m. – IAE apsauga ir visas VSAT Branduolinės energetikos objektų apsaugos dalinyshttp://vstarnyba.lrv.lt/lt/naujienos/tarnybos-vadovybe-lankesi-ignalinos-atomineje-elektrineje . Šis dalinys pertvarkytas į VST Visagino dalinį.

2025 m. perimtas saugoti „Litgrid“ Lietuvos elektros energetikos sistemos valdymo ir duomenų centras, esantis Viršuliškėse bei Lietuvos elektrinė.

 Tarnybos vadai 
Generolas Sergejus Madalovas (1991 – 2015 m.)
 Generolas Ričardas Pocius (2015 – 2022 m.)
 Pulkininkas Arūnas Paulauskas (2022 – 2024 m.)
 Generolas Viktoras Grabauskas (2024 – dabar)

 Padaliniai 
miniatiūra|Tarnybos kinologė vykdo automobilio apžiūrą.
miniatiūra|Pareigūnai vykdo pastato šturmą per pratybas.

Viešojo saugumo tarnybą sudaro:https://vstarnyba.lrv.lt/lt/struktura-ir-kontaktai/struktura/miniatiūra|Riaušių malšinimo pratybos.
 Administraciniai padaliniai:
 Štabas
 Pajėgų tiesioginės paramos valdyba
 Biudžeto vykdymo ir pirkimų valdyba
 Operatyviniai vienetai:
 Jungtinis operacijų centras
 1 - oji kuopa
 2 - oji kuopa
 3 - oji kuopa
 4 - oji kuopa
 1 - oji kuopa
 2 - oji kuopa
 3 - oji kuopa
 4 - oji kuopa
 1 - oji kuopa
 2 - oji kuopa
 1 - oji kuopa
 2 - oji kuopa
 3 - oji kuopa
 1 - asis būrys
 2 - asis būrys
 3 - asis būrys
 4 - asis būrys
 Mokymo ir kovinio rengimo centras
 Vidaus tyrimų ir korupcijos prevencijos skyrius

 Įranga ir ginkluotė 
miniatiūra|ORKA pareigūnas su bepiločiu orlaiviu.Pagrindinę pareigūnų ginkluotę sudaro: Brügger & Thomet APC šeimos karabinai. Be jų, plačiai paplitę HK MP5 pistoletai kulkosvaidžiai, Glock šeimos pistoletai, o kaip pagrindiniai kulkosvaidžiai naudojami MG3 perduoti iš Lietuvos kariuomenės sandėlių. Naudojami bepiločiai orlaiviai ir jiems slopinti skirta įranga. 

Taip pat naudojamos vandens patrankos ir konvojavimo funkcijoms skirti automobiliai - pagaminti Mercedes-Benz SK sunkvežimių pagrindu. Konvojavimui taip pat naudojami Iveco Eurocargo ir Mercedes-Benz Atego sunkvežimiai. Tarnyba naudoja įvairius visureigius ir mikroautobusus (Volkswagen Crafter, Volkswagen Transporter, Toyota Proace Verso).

Tarnyba aktyviai naudoja šarvuotąją techniką - Jungtiniuose Arabų Emyratuose pagamintus IAG Guardian šarvuočius ir Kanadoje gamintus Inkas Sentry, šarvuočiuose montuojami didelio kalibro kulkosvaidžiai M2 Browning. Taip pat naudojami neginkluoti šarvuočiai, pagaminti Ford-550 pagrindu.

Saugant kritinės infrastruktūros objektus Klaipėdos uoste naudojamos greitaeigės valtys.

Vykdant intervencijos operacijas pasitelkiama Lietuvos karinių oro pajėgų sraigtasparniais.

 Laipsniai 
 Viešojo saugumo tarnybos prie LR VRM vidaus tarnybos nekariniai pareigūnų laipsniaiGrandisAukščiausios
grandiesAukštesniosios grandies pareigūnaiVidurinės grandies pareigūnaiPirminės grandies pareigūnaiAntpetis131x131px142x142px145x145px140x140px142x142px140x140px140x140px140x140pxPavadinimasGenerolasPulkininkasPulkininkas
leitenantasMajorasKapitonasVyresnysis
leitenantasLeitenantasVyresnysis
puskarininkis

 Šaltiniai 

Kategorija:Lietuvos Respublikos vidaus reikalų ministerija
Kategorija:Lietuvos specialiosios tarnybos